FW DE KLERK EN SY GESTORWE NP SE GRONDLEGGING VIR "GEVORDERDE" AKADEMIESE VOORUITGANG NADER SY EINDDOEL! - Afrikanervolksparty
FW DE KLERK EN SY GESTORWE NP SE GRONDLEGGING VIR "GEVORDERDE" AKADEMIESE VOORUITGANG NADER SY EINDDOEL!
Gepubliseer op 19 Oktober 2016 | Geskryf deur Danie Varkevisser | | | Trefslae: 1297
Ons Afrikanervolk se grondslag oor twee-en-twintig jaar stelselmatig ge-erodeer, en dít sê de Klerk is waartoe hy geroep was toe ds. Pringle daardie preek in 1989 tydens sy inhuldiging as staatspresident gelewer het.
Intussen is God uit die grondwet, uit die skole en uit die Universiteite uitgeskryf en word nou moontlik met heksery vervang! Satan neem God se plek in in Suid-Afrika.
Die preek, uit Jeremia 23, is egter die preek, in "profetiese" trant deur Bingle bedien, wat De Klerk in trane beweeg het om die verwoesting wat aan hom voorspel is, aan die land te laat aanrig!
Het Bingle daardie dag in sy uitleg van Jeremia 23 verse 16 en 22 die kat gruwelik aan die stert beet gehad? Die geskiedenis soos dit daarna ontplooi het, die ongeluk waarin De Klerk die Afrikanervolk en die land gestort het, toon dat Bingle die bal skoon mis geslaan het. Dat hy in sy toepassing van die gelese gedeelte hom streng by die lering vervat in die gelese gedeelte moes gehou het en nie regstreekse lyne daaruit moes getrek en dit op FW de Klerk se leierskap van toepassing moes gemaak het nie.
Bingle se vertolking van wat hy in Jeremia gelees het, was duidelik gemotiveer uit sy eie liberale en Humanistiese siening van die politiek in Suid-Afrika, geformuleer deur die "Super Afrikaners" van Broederbondfaam, saamgeflans in die geheim en nou in die openbaar vir die beoordeling daarvan!
Moes Bingle homself maar nie liewer by sy vermaning aan De Klerk teen valse profete, ingesluit het nie? En De Klerk as 'n "gelowige"? Moes hy nie daarvan bewus gewees het dat daar ook iets soos 'n leuengees is wat onder die toelatende wil van die HERE onder afgedwaalde gelowiges bedrywig is nie?
De Klerk was so diep geraak deur Pieter Bingle se preek dat hy letterlik in trane was. Hy het verklaar dat God hom geroep het om die land te red. Hy het ook gesê hy weet dat hy deur sy eie mense verwerp sal word. Dít was bepaald profeties en meer in die kol as dié van Bingle!
Die feit is dat Suid-Afrika tot Rommelstatus reduseer is en nou voor die satan se deur te staan gekom het. Steeds is Stuart van die FW Stigting egter besig om dr. Verwoerd se beeld te probeer swartsmeer terwyl die wrakstukke van Suid-Afrika en die lyke van vermoordes rondom hom val!